cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy en cy cy cy cy cy cy cy en cy cy en su de cy cy af cy cy en cy en es
Cyfarfod Cyhoeddus Eisteddfod 2019 | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Cyfarfod Cyhoeddus Eisteddfod 2019
Cofiwch am gyfarfod cyhoeddus Eisteddfod 2019 wythnos i heno!
Cynhelir y cyfarfod cyhoeddus i groesawu'r Eisteddfod Genedlaethol i ardal Sir Conwy am 19:00 nos Iau, 12 Hydref yng Nghanolfan Fusnes a Chynadledda Glasdir, Llanrwst.
Mae croeso mawr i bawb o bob cwr o Sir Conwy, i ddod i leisio barn a gwirfoddoli i fod yn rhan o'r prosiect a fydd yn arwain at gynnal yr Eisteddfod Genedlaethol yn y sir o 2-10 Awst 2019.
Meddai Elen Elis, Trefnydd yr Eisteddfod, "Rydym yn awyddus i ddenu pobl o bob cefndir ac oedran i ymuno gyda ni i drefnu'r Eisteddfod yn ardal Sir Conwy ymhen ychydig dros flwyddyn a hanner.  Dros y ddwy flynedd ddiwethaf, rydym wedi llwyddo i gael trawstoriad eang iawn o bobl yn rhan o'r prosiect, gyda chriwiau o bob oed yn cyd-drafod syniadau er mwyn sicrhau bod y gwaith cymunedol a'r ŵyl ei hun mor eang eu hapêl â phosibl.
"Mae canolfan Glasdir, Llanrwst yn gyfleus ar gyfer trigolion o bob rhan o'r sir, ac mae'n rhaid pwysleisio nad oes penderfyniad wedi'i gymryd am leoliad y Maes a'r Eisteddfod ei hun eto.  Rydym yn dal i drafod lleoliadau ac ni fydd y penderfyniad wedi'i gymryd am beth amser eto.  Yr hyn sy'n bwysig i ni gyd ei gofio yw bod hwn yn brosiect i bawb o bob rhan o Sir Conwy, ac y bydd yr ŵyl ar y diwedd yn ddathliad cenedlaethol o bopeth a fydd wedi'i wneud ar draws y dalgylch i hyrwyddo'r Gymraeg yn enw'r Eisteddfod.
"Bydd croeso mawr i bawb yn y cyfarfod wythnos i heno, felly dewch atom - a dewch â chriw gyda chi, os gwelwch yn dda - er mwyn sicrhau llwyddiant Eisteddfod 2019.  Rydym yn edrych ymlaen yn arw at gychwyn ar y gwaith yn lleol, ac at gyfarfod pawb yn y cyfarfod cyhoeddus."
Bydd enwebiadau'n agor ar gyfer swyddogion y Pwyllgor Gwaith yn y cyfarfod cyhoeddus, a bydd modd enwebu unigolion ar gyfer swyddi Cadeirydd y Pwyllgor Gwaith, Cadeirydd y Pwyllgor Cyllid ac Ysgrifennydd y Pwyllgor Gwaith ar-lein neu drwy e-bost tan 25 Hydref.  Bydd popeth yn cael ei gyhoeddi ar wefan yr Eisteddfod, www.eisteddfod.cymru, a byddwn yn datblygu tudalennau Eisteddfod 2019 dros y misoedd nesaf.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.